**Η εξέλιξη της γαλλικής επανάστασης (1789-1794)**

**Οι τάξεις της γαλλικής κοινωνίας το 18ο αιώνα:**

**1. Κλήρος: 0,5%** (δεν πλήρωνε φόρους, αλλά είχε προνόμια).

**2. Ευγενείς: 1,5%** (δεν πλήρωναν φόρους, αλλά είχαν προνόμια).

**3. Τρίτη τάξη: 98%** (αστοί, αγρότες, εργάτες: πλήρωναν όλους τους φόρους,

αλλά δεν είχαν κανένα προνόμιο).

**Η πρώτη φάση της γαλλικής επανάστασης, Μάιος 1789 - Αύγουστος 1792:**

**5 Μαΐου 1789:** Σύγκληση συνέλευσης των τάξεων στο Παλάτι (επιβάλλονται

νέοι φόροι στην τρίτη τάξη).

Η τρίτη τάξη συστήνει δική της Εθνική συνέλευση (εκπροσωπεί το 98% του

πληθυσμού).

**20 Ιουνίου 1789:** Ο βασιλιάς διαλύει τη συνέλευση και οι εκπρόσωποι ορκίζονται ότι θα συντάξουν σύνταγμα.

**9 Ιουλίου 1789:** Η Εθνοσυνέλευση ανακηρύσσεται Συντακτική.

**14 Ιουλίου 1789:** Οι Γάλλοι εξοργισμένοι καταλαμβάνουν τη Βαστίλη.

**Η Συντακτική συνέλευση:**

**1. Ανακοινώνει την κατάργηση των προνομίων (4 Αυγούστου 1789).**

**2. Ψηφίζει τη Διακήρυξη των δικαιωμάτων του ανθρώπου και του πολίτη (26**

**Αυγούστου 1789).**

**5 Οκτωβρίου 1789:** Ο βασιλιάς αποδέχεται τις αποφάσεις.

**Πολιτικά ρεύματα Συντακτικής συνέλευσης :**

**1. Δεξιά: Δεν επιθυμούσε καμία αλλαγή.**

**2. Κέντρο: Αποδεχόταν τη διατήρηση της μοναρχίας αλλά με την παράλληλη**

**συμμετοχή ευγενών και μεγαλοαστών στη λήψη αποφάσεων.**

**3. Αριστερά: Οραματιζόταν ένα πολίτευμα όπως το αμερικανικό.**

**Λέσχες:** Δημιουργούνται εξαιτίας της συμμετοχής ευρύτερων κοινωνικών στρωμάτων στις πολιτικές εξελίξεις· οι δύο μεγαλύτερες: **Λέσχη των Ιακωβίνων** και **Λέσχη των Κορδελιέρων**.

**1791: Ψηφίζεται το πρώτο σύνταγμα της Γαλλίας**

**Πολίτευμα: Συνταγματική μοναρχία.**

Το έθνος ανακηρύσσεται **κυρίαρχο.**

**Νομοθετικό σώμα ορίζεται η Νομοθετική συνέλευση (Βουλή):** προκύπτει από εκλογές.

**Δικαίωμα ψήφου:** Μόνο οι άνδρες που κατέχουν περιουσία ή πληρώνουν

φόρους.

**Εκτελεστική εξουσία:** Ανατίθεται στο βασιλιά και σε 6 υπουργούς.

**Δικαστική εξουσία:** Αφαιρείται από τον βασιλιά και γίνεται ανεξάρτητη.

**Άλλες αλλαγές:**

Εθνικοποίηση της περιουσίας του κλήρου που χρησιμοποιήθηκε ως εγγύηση για

την έκδοση του χαρτονομίσματος.

Οι κληρικοί ορίζονται λειτουργοί του κράτους οφείλοντας υπακοή στην

πολιτεία.

Καταργούνται οι συντεχνίες και απαγορεύονται οι απεργίες.

**Τελευταία γεγονότα της α ́ φάσης:**

**20 Απριλίου 1792:** Οι Γιρονδίνοι ωθούν στην κήρυξη πολέμου εναντίον

Αυστρίας και Πρωσίας.

**10 Αυγούστου 1792:** Ο λαός του Παρισιού καταλαμβάνει τα ανάκτορα του

Κεραμεικού.

**Ο βασιλιάς καταφεύγει στη Νομοθετική·** αυτή τον θέτει σε περιορισμό και η

εκτελεστική εξουσία ανατίθεται σε συμβούλιο (επικεφαλής: Δαντόν).

**Η Νομοθετική αναγνωρίζει σε όλους τους άνδρες πολιτικά δικαιώματα,**

δημεύει τις περιουσίες των αριστοκρατών που είχαν διαφύγει στο εξωτερικό, θεσπίζει

το διαχωρισμό εκκλησίας και κράτους και κηρύσσει την πατρίδα σε κίνδυνο.

**20 Σεπτεμβρίου 1792:** Η νίκη κατά των Πρώσων σώζει την επανάσταση.

**Η δεύτερη φάση της γαλλικής επανάστασης, Σεπτέμβριος 1792-Ιούλιος 1794:**

**Συμβατική συνέλευση:**

**Καταργεί τη μοναρχία (21 Σεπτεμβρίου 1792).**

**Εγκαθιδρύεται** (για πρώτη φορά στην Ευρώπη) η αβασίλευτη δημοκρατία.

**Υιοθετείται νέο ημερολόγιο** (αρχή του έτους I της Δημοκρατίας, I = 1793).

**Το βασιλικό ζεύγος** καταδικάζεται και αποκεφαλίζεται (1793).

**Αποφασίζει τη συνέχιση του πολέμου** (με σκοπό την ανακατάληψη γαλλικών

περιοχών στο Βέλγιο και στις όχθες του Ρήνου).

**Λόγω οικονομικών προβλημάτων συστήνεται Επιτροπή Δημόσιας Σωτηρίας,**

**Επιτροπή Γενικής Ασφάλειας** και επαναστατικά δικαστήρια με στόχο την καταστολή

αντεπαναστατικών ενεργειών.

**Συνέπειες των παραπάνω αποφάσεων:**

Πολλά ευρωπαϊκά κράτη συνασπίζονται εναντίον της Γαλλίας.

Οι Γιρονδίνοι αντέδρασαν στα οικονομικά μέτρα της συνέλευσης με αποτέλεσμα

να συλληφθούν οι αρχηγοί τους και να εκτελεστούν.

**24 Ιουνίου 1793:** Εγκρίνεται το σύνταγμα του έτους I (1793).

Οι Ορεινοί μετά την πτώση των Γιρονδίνων συνασπίζονται με αρχηγό τον

Ροβεσπιέρο, σχηματίζοντας επαναστατική κυβέρνηση· αναδιοργανώνουν το

στρατό.

Εκτελούνται 40.000 άνθρωποι (στο όνομα της προστασίας της επανάστασης).

Η χριστιανική θρησκεία αντικαθίσταται από τη λατρεία του Ανώτατου Όντος.

Δίνονται νέα ονόματα στους μήνες.

**Συμπέρασμα:** Τα παραπάνω μέτρα βελτίωσαν αρκετά το βιοτικό επίπεδο των

κατοίκων (ιδίως της τρίτης τάξης) αλλά τα ακραία μέτρα προκάλεσαν αντιδράσεις και

προβλήματα: στις 28 Ιουλίου 1794 ο Ροβεσπιέρος και άλλοι 20 εκτελούνται.